Трговијата со деца за сексуална експлоатација е сериозен проблем во САД
Нов извештај покажува дека сто илјади Американци на возраст под 18 години се жртви на трговија за сексуална злоупотреба во САД, што го
Во тајна операција, активист од Shared Hope International, група која спасува жртви на сексуално трафиканство, направил договор со макро на улица во САД. Настанот покажал дека проституцијата на млади девојки и деца не е проблем само на земјите во развој. Поранешната конгресменка Линда Смит, основач на организацијата, ја објаснува сериозноста на проблемот на брифинг на конгресниот кокус за заштита на правата на жртвите: „Нашето истражување покажа дека ова се случува насекаде во САД. Мојата прва мисла беше – не и во мојот град. Да, се случува и во мојот град“. Во истражувањето се документирани случаи на трговија на деца за сексуална злоупотреба низ целата земја – од Флорида до Невада, од големи градови до рурални области. Според извештајот, просекот на возраст на деца вклучени во проституција во САД е меѓу 12 и 14 години. Многумина побегнале од дома и западнале во илегална трговија за сексуална злоупотреба од мажи кои им понудиле засолниште. Некои се навлекле на дрога, понекогаш нивните макроа ги дрогирале да ги држат под контрола. Тепањата и физичките закани се секојдневна појава во нивниот живот. Но, поборниците за заштита на децата во трговијата со сексуална злоупотреба велат дека и покрај маките низ кои минуваат, честопати децата се идентификувани како криминалци, се апсат и се ставаат во затвор или во поправни домови. Ерни Ален е претседател и извршен директор на Националниот центар за исчезнати и злоставувани деца вели: „Овие деца се жртви. Ова е ропство од 21-от век. Немаат можност да избегаат. Макроата кои ги злоупотребуваат се криминалци, како и оние кои ги штитат“. Републиканскиот конгресмен Тед По од Тексас, ко-претседавач со конгресниот кокус за права на жртвите, рече дека има поголема заштита за странците во сексуалната трговијата во САД отколку за американските државјани: „Ако сте странец и сте во САД и се инволирани во трговија, полицијата ќе ве третира како жртва во криминал. Но, ако сте Американец и се најдете во раце на трговец кој ве злоставува и потоа ве продаде надвор од САД, ќе бидете третиран како криминалец“. Експертите се согласни дека најдобар начин за справување со трговијата на деца за сексуална експоатација е полицијата да се фокусира на елиминирање на побарувачката за вакви услуги.